text: жанақ сағындықұлы, кіші жанақ (1770 жыл, шығыс қазақстан облысы, абыралы ауданы, қайнар кеңшары, жақсы абыралы қонысы 1856 жыл, қазіргі қарағанды облысы бұқар жырау ауданы “хан сүйегі” деп аталған жер) ақын. найман тайпасының матай руының қамбар(аталық) бұтағынан шыққан. әкесі сағындық сол өңірге белгілі аңшы болған. 1748 58 жылдары қазақ-қалмақ соғысында мергендігімен көзге түскен. жанақ ауыл молдасынан дәріс алып, хадимше хат танып, діни білім алған. сағындық құсбегі кейіннен жанақты түркістан өңіріндегі қарнақ медресесінде, ташкент қаласындағы медреседе оқытқан. жанақ жас кезінен өнер жолына түсіп, домбыра, қобыз тартып, жыр-дастандарды жатқа білген. жанақ 1790 97 жылдары сырым датұлы бастаған ұлт-азаттық көтерілісіне қатысып, қозғалыс жаршыларының бірі болған. туып-өскен жеріне ауылын бастап көшіп, шамамен 1838 39 жылдары ұлытау өңіріне қоныстанады. “қозы көрпеш баян сұлу” жырының халық арасына көп тараған нұсқасын сонда айтып, шығарған. 1839 жылы жақсы абыралыға көшіп келіп, ел-жұртымен табысады. 1846 ж. жазда ел аралаған поляк а. янушкевич жазған жанақ осы кіші ж. ақын. жанақ шығармаларының көпшілігі сақталмаған. “рүстем төреге” толғауы мен біраз өлеңдері ғана жеткен.